open-index/open-wikipedia-markdown huggingface dataset:
EESTEC LC Sarajevo

**EESTEC LC Sarajevo** je udruženje studenata elektrotehnike u Sarajevu.

## Nastanak 
Ideja o EESTEC-u u Sarajevu rodila se u junu 2006. godine. Na svoju inicijativu i uz podršku IEEE Student Branch-a Sarajevo, Faris Nizamić, je posjetio event u organizaciji Lokalnog Komiteta Beograd. Po povratku u Sarajevo obraća se svim kolegama koji su do tad bili zainteresovani za studentske aktivnosti i sa njima zajedno počinje da gradi današnji Lokalni Komitet Sarajevo.

Prvi članovi lokalnog komiteta su današnji članovi Board-a, a ujedno i ljudi koji su pokazali najviše interesovanja i posvetili mnogo vremena i truda EESTEC-u.

Za veoma kratak period, Observer Sarajevo je stekao 95 članova i trenutno je podržan od strane Dekana, Uprave fakulteta i više važnih profesora.

## Prvi sastav Boarda 
* Chairman: Faris Nizamić
* Vice-chairman: Semir Hadžimuratović
* Contact Person: Ajla Tahirović
* Treasurer: Mirela Hamidović

## Tehnička podrška 
Članovi Observera Sarajevo su radili kao tehnička podrška na Sarajevo Fashion Week-u. Od direktorice projekta, gospođe Amele Radan, su dobili sve moguće pohvale i preporuke za dalji rad.

## Historijski razvoj 
(last update: 23.6.2009.)

EESTEC Lokalni komitet Sarajevo se pridružio EESTEC familiji u 2006. U ovom trenutku LC Sarajevo je tim od 126 članova koji su studenti Elektrotehničkog fakulteta u Sarajevu.

LC Sarajevo je realizovao brojnim domaća i međunarodna dešavanja. U 2008. godini LC Sarajevo je organizovalo "JobFair08:: Upotrijebite svoju priliku!" po prvi put, i tako omogučio studentima priliku za komunikaciju s poslodavcima. 

Jedna od naših najznačajnijih projekata je međunarodni program obuke i radionica "Trening za trenere - T4T", koji je bio organiziran u julu 2008. godine. 

LC Sarajevo je također organizovalo i studentske razmjene sa fakultetima u regiji (Ljubljana, Zagreb), te međunarodne razmjere poput razmjene "My powerful software", sa 38 učesnika (avgust 2007.) Jedan od prvih projekata LC Sarajeva je bio odlazak studenata Elektrotehničkog fakulteta na takmičenje studenata Elektrotehnike "Elektrijada 2007".

LC Sarajevo pruža tehničku podršku u Sarajevo Fashion Week je u decembru 2006.

Jedan od posljednjih projekata, i do sada najznacajniji je bio organizacija EESTEC Kongresa sa preko 120 stranih ucesnika i sigurno isto toliko organizatora i drugih gostiju.

## Također pogledajte 
* EESTEC
* Elektrotehnički fakultet u Sarajevu

## Vanjski linkovi 
* EESTEC LC Sarajevo
* EESTEC Internacional

Kategorija:Organizacije
Kategorija:Obrazovanje u Bosni i Hercegovini
Brckovljani

mini|280px|Brckovljani, rimokatolička crkva "Sv. Brcko"
**Brckovljani** su naseljeno mjesto i općina u Hrvatskoj, u Zagrebačkoj županiji.

## Historija 
Do teritorijalne reorganizacije u Hrvatskoj nalazili su se u sastavu stare općine Dugo Selo.

## Stanovništvo
Na popisu stanovništva 2011. godine, općina Brckovljani je imala 6.837 stanovnika, od čega u samim Brckovljanima 1.542.

### Općina Brckovljani 
**Napomena**: *Nastala iz stare općine Dugo Selo.*

### Brckovljani (naseljeno mjesto) 
### Narodnosni sastav
### Popis 1910.
## Galerija 

Datoteka:Brckovljani - House of Village - panoramio.jpg|seoski dom
Datoteka:Kapela B D Marije Brckovljani 0510.jpg|kapela Blažene Djevice Marije
Datoteka:Pucka skola Brckovljani 0510 1.jpg|stara pučka škola

## Također pogledajte
* Spisak općina u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Općine u Hrvatskoj
Kategorija:Općine u Zagrebačkoj županiji
Kategorija:Naselja u Hrvatskoj
Kategorija:Naselja u Zagrebačkoj županiji
Kategorija:Naselja u Brckovljanima
*
Bor (Srbija)

**Bor** je grad i središte istoimene općine na istoku Srbije, u Timočkoj Krajini. Grad je poznat po rudnicima bakra, industriji (posebno obojenoj metalurgiji).

## Stanovništvo 
Prema popisu iz 1991. godine, općina Bor je imala 59.900 stanovnika, od toga apsolutnu većinu Srba.

Prema posljednjem popisu stanovništva iz 2002. godine u gradu je živjelo 39.500 stanovnika.

U općini je živjelo 55.817 stanovnika, od toga:
* Srbi = 39.989 (71,64%)
* Vlasi = 10.064 (18,03%)
* Romi = 1.259 (2,26%) 
* ostali.

Smanjenje broja stanovnika se pripisuje zagađenju zraka koje je mnoge stanovnike prisililo na iseljavanje.

## Ekonomija 
Od sredine 1990-ih i za vrijeme sankcija protiv Savezne republike Jugoslavije, proizvodnja u rudniku bakra je pala u odnosu na prosperitetne 1970-te i 1980-te. To se objašnjava dijelom zbog iscrpljivanja rude a dijelom zbog nemogućnosti nabavke nove opreme. Smanjenje proizvodnje bakra se snažno odrazilo na grad.

## Gradovi partneri 
*  Bar
*  Creuse
*  Khmelnytskyi
*  Kitwe
*  Vratsa

## Vanjski linkovi 
* Zvanična prezentacija općine Bor

Kategorija:Općine u Srbiji
*
Kategorija:Općine u Borskom okrugu
Kategorija:Općine Šumadije i zapadne Srbije
Antoni Gaudí

**Antoni Placid Gaudí i Cornet** (*u nekim izvorima zbog „kasteljanizacije“ katalanskih imena Antonio*; rođen u Reusu ili Riudomsu, 25. juni 1852 – Barcelona, 10. juni 1926) bio je katalanski arhitekta, najznačajniji predstavnik arhitektonskog pravca poznatog kao „modernizam“.

## Biografija 
[mini|lijevo|[Casa Milà (La Pedrera) u Barceloni]] 
Rođen je 25. juna 1852, još uvijek se vodi polemika da li u u gradiću Reus ili u gradiću Riudomsu, u blizini Tarragone u Kataloniji. Sin kovača, odrastao je u siromašnim okolnostima. Već u mladosti je počeo patiti od reume i sve do kraja života nije uspio da se potpuno izliječi od ove bolesti. Ljekari su mu zbog zdravstvenih problema još u djetinjstvu propisali strogu dijetu i umjereno kretanje. Budući da ga je to sprečavalo da se igra sa ostalom djecom, Gaudí se još kao mladić posvetio pješačenju i šetnji kroz katalanske pejzaže. Tokom školovanja u Reusu, Gaudí počinje razvijati interes za arhitekturu. Stoga se već u sedamnaestoj godini odlučuje za studij arhitekture i odlazi u Barcelonu. Na ovoj školi će provesti šest godina (od 1873. do 1878).

Gaudíja je 7. juna 1926. u Barceloni tokom jedne od njegovih šetnji udario tramvaj. Tri dana kasnije umire od posljedica nezgode u sirotinjskoj bolnici *Santa Creu* (Sveti krst) u Barceloni. Cijeli grad je bio u šoku te je njegovoj sahrani prisustvovalo nekoliko hiljada ljudi. Vlada je od pape zatražila i dobila saglasnost da posmrtne ostatke Gaudíja pohrani u još nezavršenu crkvu Sagrada Familia (Sveta porodica). Tako je Antoni Gaudí našao smiraj na mjestu na kojem je proveo najveći dio svog života.

## Djela 
[mini|desno|[Sagrada Família u Barceloni]]
Još prije početka školovanja za arhitektu, Gaudí je radio za nekoliko arhitektonskih kancelarija, između ostalog kod tada poznatog arhitekte Franciska de Paula de Villara. Njegovo prvo veliko djelo se sastojalo u planiranju fabrike i naselja za radnike firme „Sociedad cooperativa La Obrera Mataronense“ (od 1878. do 1882). Ipak, djelo nikad nije realizirano zbog nedostatka finansijskih sredstava. 
Godine 1878, Gaudí upoznaje bogatog industrijalca iz Barcelone po imenu Eusebi Güell. Poznanstvo s bogatim ljubiteljem umjetnosti je Gaudíju omogućilo realizaciju velikih djela kao što su Güell Pavillons (Paviljoni Güell), Palau Güell (Palata Güell) ili Park Güell.
Još prije saradnje s Güellom, Gaudí je realizirao dva poznata djela: Casa Vicens (kuća Vicens) i El Capricho. U martu 1883. je preuzeo upravljanje izgradnjom crkve Sagrada Família (Sveta porodica), kojoj se u potpunosti posvetio između 1914. i 1926. 
Među posljednjim dovršenim velikim djelima Gaudíja su Colònia Güell (kripta), te obnova dvije vlastelinske kuće u Barceloni: Casa Batlló i Casa Milà, koja je danas poznata uglavnom pod imenom „La Pedrera“.

## Vanjski linkovi 
* Patrimoni.gencat, ''L'obra de Gaudí*
*  Artcyclopedia
*  Gaudí et Art nouveau en Catalogne
* *Gaudí, arquitecte i artesà'' (video)

Kategorija:Španski arhitekti
Kategorija:Biografije, Reus
Kategorija:Rođeni 1852.
Kategorija:Umrli 1926.
Muhamed Kondžić

**Muhamed Kondžić** (Derventa, 28. septembar 1932 – Zenica 7. oktobar 1996) bio je bosanskohercegovački književnik.

## Biografija 
[lijevo|mini|267x267piksel|Spomen ploča za Muhameda Kondžića na zgradi u kojoj je živio u [Zenica|Zenici]]
U Derventi je završio osnovnu i srednju školu, dok je Filozofski fakultet, Odsjek jugoslavenskih književnosti i srpskohrvatskog jezika, završio u Sarajevu. Nakon studija radio je kao prosvjetni radnik i novinar u Derventi, Prnjavoru, Slavonskom Brodu, Tuzli i Travniku.

Nakon toga dolazi u Zenicu i piše za ”Oslobođenje” i “Našu riječ”. Godine 1976. biva osuđen na četiri i po godine zatvora zbog članka u novinama “Naša riječ”, a tokom služenja kazne sin mu je poginuo u saobraćajnoj nesreći, a supruga izvršava samoubistvo.

Kondžiću nakon izlaska na slobodu živi kao beskućnik, spavajući na klupama, željezničkoj stanici i lokalnim haustorima, boraveći i po šahtovima za parno grijanje.

Godine 1994, 22. oktobra spalio je svoje knjige pred Općom bibliotekom u Zenici, izuzev djela "Žive muke". U to vrijeme mediji su prenosili da se radilo o protestu zbog stradanja građana BiH u ratu, ali poslije se ispostavilo da je Kondžić time reagirao na svoj status i odnos države prema njemu i drugim kolegama književnicima. Dobija posao prvo u Muzeju grada Zenice, pa zatim u Centru za kulturu.

Dobitnik je nekoliko nagrada i priznanja.

Umro je 7. oktobra 1996. u Zenici. Preminuo je od karcinoma pluća.

## Nagrade 
*Nagrada "Željezare Sisak"
*Nagrada IP "Svjetlost"
*Nagrada Udruženja književnika BiH.

## Djela 
* "Koga kriju knjige dugovanja", Sarajevo, 1972.
* "Noć nema svjedoka", Sarajevo, 1979.
* "Silicijum front", Sarajevo, 1982.
* "Žive muke", Sarajevo, 1983.
* "Ham - Dagova osveta", Sarajevo, 1984.
* "Uvježbavanje boli", Sarajevo, 1988.
* "Limeni lijes za Salcburg", Zenica, 1989.
* "Sužnji", zbirka pripovjedaka, "Svjetlost", Sarajevo, 1991.

## Reference 
Kategorija:Bosanskohercegovački pisci
Kategorija:Biografije, Derventa
Kategorija:Rođeni 1932.
Kategorija:Umrli 1996.
Nova Topola (Gradiška)

mini|desno|Crkva u Novoj Topoli.
**Nova Topola** je naseljeno mjesto u gradu Gradišci, Bosna i Hercegovina. Nova Topola je najveće naselje u općini Gradiška. Prema popisu stanovništva iz 1991, u naselju je živjelo 2191 stanovnika. Prema rezultatima popisa stanovništva u Bosni i Hercegovini 2013. u Novoj Topoli je popisano 2372 stanovnika.

## Historija 
Naselje je osnovalo četrnaest njemačkih porodica iz sjevernozapadne Njemačke 1879. godine, godinu dana nakon što je Bosna pala pod Habsburgšku vlast. Njima se pridružilo još šest porodica sljedeće godine i naselje je nastavilo sa rastom dolaskom još porodica do Prvog svjetskog rata.

Ovi kolonisti su naselje nazvali Windthorst. Počeli su sa korištenjem modernih metoda uzgoja u čemu su bili vrlo uspješni i napredni. Sljedstveno je naselje podjeljeno u tri dijela: *Unterwindthorst*, *Mittelwindthorst* i *Oberwindthorst*. Nakon posjete austrijskog princa Rudolfa, nova kolonija je osnovana blizu Bosanskog Aleksandrovca pod nazivom *Rudolfstal*.

Njemačka migracija je prestala kada je Bosna 1918. godine postala dio Kraljevine Srba, Hrvata i Slovenaca. Naselje je promijenilo ime u Nova Topola zbog obližnjeg sela Stara Topola južno.

Nakon pada unutarnje sigurnosti tokom Drugog svjetskog rata, nacisti su riješili da evakuiraju takozvane *Volksdeutsche* (nje. "njemački narod" - odnosno njihov naziv na etničke nijemce) iz Bosne i dogovor povodom ovoga je potpisan sa Ustaškim režimom 30. septembra 1942. godine. Agencija *Hauptamt Volksdeutsche Mittelstelle* (nje. "Glavna služba za etničke nijemce") je potom organizirala SS paravojnu organizaciju iz Beograda pod komandom Otta Lackmana i "...išla od sela do sela, praćena sa vojskom."

Do tog trenutka, Windthorst je bio najveće etničko njemačko naselje u cijeloj Bosni. Pri kraju 1942. godine, skoro 2.000 *Volksdeutsche*ra je evakuirano iz Nove Topole u Njemačku i još 500 iz Rudolfstala. Naselje su ponovo naselili Srbi nakon 1945. godine i komunistički organi vlasti su uništili ili zaklonili sve dokaze njemačke historije i tekovine iz mjesta.

## Stanovništvo 
## Literatura 
* Noel Malcolm *Bosnia: A Short History* (1994)
* Valdis O. Lumans, ''Himmler's Auxiliaries: The Volksdeutsche Mittelstelle and the German Minorities of Europe, 1939-1945* (1993)
* Gesemann, G., *Das Deutschtum in Südslavien* (1922, München)
* Heimfelsen, *Die Deutschen Kolonien in Bosnien* (1911, Sarajevo)
* Hoffmann, Fritz, *Das Schicksal der Bosniendeutschen in 100 Jahren von 1878 bis 1978* (1982, Sersheim, Hartmann)
* Ostendorf, Franz and Johannes Ostendorf, *Fünfzig Jahre Kolonie'' (1930, Vechta in Oldenburg)

## Reference 
## Vanjski linkovi 
* Zvanični sajt grada Gradiške
Emir Imamović

**Emir Imamović Pirke**, rođen 1973. u Tuzli, je bosanskohercegovački novinar i književnik.

U rodnoj Tuzli završio je osnovnu i srednju školu. Novinarstvom se bavi od 1992. Bio je glavni i odgovorni urednik magazina "Dani". Trenutno je izvrši urednik magazina "Gracija". Živi i radi u Sarajevu. Redovni je kolumnista portala Radiosarajevo.ba.

Njegov prvi roman, "Jel neko vidio djevojčice, kurve, ratne zločince", izašao je 2006. u izdanju izdavačke kuće AGM Zagreb. Knjiga se temelji na istinitom događaju otmice četiri djevojčice na regionalnom putu Novi Šeher - Prnjavor, u mjestu Marin han u općini Tešanj 2001.

Kategorija:Bosanskohercegovački novinari
Kategorija:Bosanskohercegovački pisci
Kategorija:Biografije, Tuzla
Kategorija:Rođeni 1973.
Kategorija:Živi ljudi
Menadžer

**Manager** je u današnje vrijeme sve popularniji izraz i često se koristi u medijima, posebno u specijaliziranim časopisima. U ovom članku će se **manager** obraditi u kontekstu managementa i ekonomskog okruženja.

## Definicija 
**Manager** je osoba čiji primarni zadaci proizlaze iz procesa managementa, planira i donosi odluke, organizira rad i poslovanje, zapošljava i vodi ljude te kontrolira resurse. On je također osoba koja ostvaruje ciljeve angažiranjem drugih da izvršavaju zadatke.

## Razine managera 
*Top Manager (visoka razina)
*Middle Manager (srednja razina)
*Low Manager (prva razina)

## Aktivnosti managera 
U osobi **managera** je objedinjeno više aktivnosti i zbog toga je vrhunski manager onaj koji zna upravljati vremenom (w:en:Time management). Neke od važnijih aktivnosti managera jesu :
*tehničke
*financijske
*komercijalne
*računovodstvene
*sigurnosne
*managerske
*održavanje sastanaka
*pisanje izvještaja
**Prioritetne aktivnosti managera su** :
#postavljanje ciljeva
#planiranje
#delegiranje autoriteta
#samorazvoj
#kreativnost

## Tipične greške 
#**Licemjerstvo** - manageri se vole miješati u posao svojih saradnika ili čak odlučivati umjesto njih što je znak nepoštovanja.
#**Nedovoljno informiranje** - potrebno je jasno, pravovremeno i objektivno informiranje čime se razvija međusobno povjerenje.
#**Osamljene odluke** - saradnike se ne uključuje u proces odluke iako se radi o području gdje bi manager morao konzultirati saradnike.
#**Nedostatak mogućnosti učestvovanja** - misli se na sudjelovanje u poslovnom odlučivanju čime bi saradnici postali lojalniji poduzeću.
#**Nedovoljna spremnost na razgovor i diskusiju** - manageri se boje da će na taj način izgubiti dio svojih ovlasti.
#**Pogreške u komuniciranju** - sa saradnicima treba razgovarati na način da se kod njih potakne spremnost na razumijevanje i rješavanje problema.

## Uloge 
***Informacijska uloga** - promatranje okoline, širenje informacija izvan i unutar poduzeća
***Interpersonalna uloga** - potrebna je vještina rada sa ljudima, vođenje i povezivanje unutar poduzeća
***Uloga odlučivanja** - donošenje odluka i pregovaranje

## Vještine 
***Koncepcijske** - sagledavanje "velike slike" poduzeća da bi mogao donositi prave odluke
***Vještine oblikovanja** - rješavanje poslovnih problema u poduzeću
***Vještine rada s ljudima** - motivacija, nagrađivanje, pomaganje, komunikacija, rješavanje konflikata
***Tehničke vještine** - specijalistička znanja, većinom potrebna prvoj razini managera koji imaju operativnu zadaću.

Kategorija:Menadžment
TmačaArt

**TmačaArt** je časopis za dramu, teatar i odgoj pokrenut 1999. godine u Mostaru. Izdaje ga CDOBiH (Centar za dramski odgoj Bosne i Hercegovine). Časopis je sastavni dio stručne literature na akademijama scenskih umjetnosti u zemljama bivše Jugoslavije. Štampa se u tiražu od 600 primjeraka i jedini je teatarski časopis koji izlazi u Bosni i Hercegovini.

## Nagrade 
TmačaArt ustanovio je nagrade:
*"Ključ Tmače" za najbolju bh. predstavu u protekloj godini
*"Ključ Tmače" za najbolju akademsku predstavu
*"Tmačin prsten" za najbolju mušku i žensku ulogu u BiH u protekloj godini
*"Ključ Tmače MESS-a" za autorski stav u predstavama Međunarodnog teatarskog festivala MESS
Nagrade se dodjeljuju u februaru svake godine na osnovu ankete provedene među bh. dramskim umjetnicima, teatrolozima, kritičarima i novinarima.

## Dobitnici nagrade 
### Ključ Tmače za najbolju bh. predstavu 
*Predstava "Noževi u kokošima" (David Harrower, režija Damir Zlatar-Frey) u izvedbi "Kamernog teatra 55 Sarajevo (2001.)
*Predstava "Helverova noć" (Ingmar Vilkvist, režija Dino Mustafić) u izvedbi "Kamernog teatra 55 Sarajevo (2004.)
*Predstava "Četvrta sestra" (Januš Glovacki, režija Dino Mustafić) u izvedbi Kamernog teatra 55 Sarajevo (2005.)

### Ključ Tmače za najbolju akademsku bh. predstavu 
*Predstava "Prevrtač" (Nenad Vujadinović, mentor Dino Mustafić) u izvedbi Akademije dramskih umjetnosti Tuzla i Teatra Kabare Tuzla (2004.)
*Predstava "Pacijent doktora Frojda", Akademije umjetnosti Banja Luka  (2005.)

### Tmačin prsten 
*Maja Kolundžija za najbolju žensku ulogu, predstava "Vlast" Narodnog pozorišta Republike Srpske iz Banja Luke (2004.)
*Ermin Bravo za najbolju mušku ulogu, predstava "Helverova noć" Kamernog teatra 55 iz Sarajeva (2004.)
*Nikolina Đorđević za najbolju žensku ulogu, predstava "Sveti Georgije ubiva aždaju" Narodnog pozorišta Republike Srpske iz Banje Luke (2005.) 
*Toni Pehar za najbolju mušku ulogu, predstava "Noć dugih svjetala" Mostarskog teatra mladih (2005.) 
*Belma Lizde-Kurt i Mario Drmać za najbolju partnersku igru, predstava "Trg ratnika", Pozorišta mladih Sarajevo (2005.)

## Vanjski linkovi 
* TmačaArt na stranici Centra za dramski odgoj

Kategorija:Kultura u Mostaru
Kategorija:Časopisi u Bosni i Hercegovini
Kategorija:Časopisi osnovani 1999.
Kategorija:Mediji u Mostaru
Mujo Tuljković

**Mujo Tuljković**, rođen 17. juna 1979. u Ljuboviji, je bosanskohercegovački košarkaš. Visok je 203&nbsp;cm i igra na poziciji krilni bek.
## Karijera
Klupska karijera
*1997/98,1998/99,1999/2000 Cenex Sarajevo
*2000/01, 2001/02 KK Bosna Sarajevo
*2002/03 Sloboda Dita
*2002/03 Istra Pula
*2003/04 Anwil Wloclawek - Wisla Krakow
*2004/05 Platinum Wisla Krakow
*2005/06 Helios Domžale
*2006/07 KK Bosna Sarajevo
*2007/08 Basket Kwidzyn
*2008/09 SKS Polpharma
*2009 Erdemirspor
*2009/2010 Anwil Wloclawek
*2010/2011 PBG Basket Poznan
*2011 Szolnoki Olajbanyasz
*2011/2012 2012/2013 KK Vogošća
*2015-2016 KB Bashkimi Prizren
*2016- KK Bošnjak Hadžići

### Reprezentativna karijera
Reprezentativac od 2002. godine. Nastupao na EP u Beogradu 2005.

## Vanjski linkovi 
*http://www.eurobasket.com/player.asp?Cntry=BIH&PlayerID=2574
*http://www.beobasket.net/page/playerMarket/sr.html?view=player&id=812
*https://web.archive.org/web/20160312194821/https://vimeo.com/user11855815

Kategorija:Bosanskohercegovački košarkaši
Kategorija:Košarkaši KK Bosne
Kategorija:Košarkaši OKK Sloboda Tuzla
Kategorija:Biografije, Ljubovija
Kategorija:Rođeni 1979.
Kategorija:Živi ljudi
Masakr u Isevića sokaku

**Masakr u ulici Isevića sokak** kod broja 23 počinile su srpske snage, 15. januara 1993. godine tokom opsade Sarajeva.

Na tom mjestu od granate ispaljene sa srpskih položaja oko grada, ubijeno je sedam, a teže i lakše ranjeno 19 Sarajlija.

Masakr u Isevića sokaku je bio jedan od mnogobrojnih masakara koje je sprovodila srpska vojska tokom opsade Sarajeva, kao dio kampanje terorisanja građana po naređenju komandanta VRS-a Ratka Mladića i političkog inspiratora opsade Radovana Karadžića, te komandanata Sarajevsko-romanijskog korupsa Stanislava Galića i Dragomira Miloševića. Tokom opsade posebno su ciljane tržnice, pijace, škole, bolnice, porodilišta, biblioteke, mjesta na kojima su se ljudi okupljali u redovima za hljeb i vodu. Za kampanju terorisanja civila tokom opsade Sarajeva, pravomoćno je osuđen Stanislav Galić na doživotnu robiju, a u toku je suđenje Dragomiru Miloševiću koji ga je naslijedio na mjestu komandanta Sarajevsko-romanijskog korpusa VRS-a. Ratku Mladiću se sudi u Hagu.

## Ubijeni u masakru 
Ubijeni su: Ahmet Ahmetspahić, Jasmina Kajanija, Asim Lačević, Azra Lačević, Senad Lagumdžija, Bajro Pinjo i Jasna Šarić.

## Također pogledajte 
* Masakri u Sarajevu (1992–1995)
* Opsada Sarajeva

## Vanjski linkovi 
*Presuda Haškog suda Stanislavu Galiću za opsadu Sarajeva
*14. godišnjica Masakra u Isevića sokaku

Kategorija:1993. u Bosni i Hercegovini
Kategorija:Masakri u ratu u Bosni i Hercegovini
Kategorija:Masakri u Sarajevu
Jezero Paudash

mini|desno|250px|Jezero Paudash
**Jezero Paudash** je jezero u istočnom Ontariju, Kanada,  blizu Bancrofta. Paudash je dio kantona Haliburton.
Pritoke: Silent Lake, Deer Lake, Anderson Lake, i Centre Lake. Iz jezera ističe rijeka Crowe.
* Maksimalna dužina 	14.2&nbsp;km (8.8&nbsp;mi)
*Maksimalna širina 	5.1&nbsp;km (3.2&nbsp;mi)
*Površina  	7.55&nbsp;km2 (1,870 acres)
*Maksimalna dubina 	46&nbsp;m (151&nbsp;ft)

Jezero je zaleđeno od sredine decembra, do kasnog aprila. Ostrva u jezeru su: Mullet, Johnston, Ross, Moulds, Burnt, Stringer, Big, i Birch.
Geografske koordinate 44°58′sjever 78°03′zapad.

## Reference 
## Vanjski linkovi 
*Web-stranica o jezeru Paudash

Kategorija:Jezera u Kanadi
Tora

[mini|desno|Tora u [Sinagoga Glockengasse|Staroj sinagogi Glockengasse u Kölnu.]]
**Tora** je sveta knjiga židova.

## Opis 
Ova knjiga predstavlja Božije zavještanje većini Jevreja i sadrži Božije zakone po kojima se Jevreji kojima je ova knjiga sveta i prema kojoj su vjernici moraju ravnati u svom religioznom i etičkom (ili samo etičkom za nepraktikante) ponašanju. Po jevrejskom učenju, Božije ime je zapisano četvoroslovicom *yud-hej-vav-hej* (*J-H-V-H*) i smatra se toliko svetim da se na mjestu tog imena uvijek čita ili *Elohim* ili *Adonai* (u značenju 'moj gospodin').

Naziv *Tora*, osim spomenutog širokog značenja Božijeg zavještanja, ima i uže značenje. Tada označava prvih pet knjiga koje čine Stari zavjet;
* Beršit - Postanak, Knjiga postojanja
* Šemot -Izlazak, Knjiga izlaska
* Vajikra - Knjiga Levitska
* Bemidbar - Brojevi, Brojanje
* Devarim - Ponovljeni zakon
Posljednje tri knjige očituju Zakone koje je jevrejima od Boga prenio Mojsije.

## Islamski pogled na Toru 
U islamu, originalna Tora se zove **Tevrat** i to je kitab, tj. knjiga koja sadrži Allahovu objavu poslaniku Musau, tj. Mojsiju ili Mošeu. Muslimani vjeruju da su ljudi vremenom izmijenili Tevrat, dodavanjem novih ili mijenjanjem originalnih sadržaja.

## Također pogledajte 
* Biblija
* Kur'an
## Reference 
## Vanjski linkovi
*Jevrejska Enciklopedija: Tora
*Izvor o Tori (za dijelove Shabbat Tora)
*Three Complete Kosher Sefer Torah Scrolls for Study online (Congregation Beth Emeth of Northern Virginia)
*Sefer Torah Scroll for Study online with Megillot and commentaries
*Computer generated Sefer Torah for Study online with translation, transliteration and chanting (WorldORT) 
*Onlajn tematski resursi o Tori
*Tanah - ך"נתה לש ףדה
*Tevrat – petoknjižje po hebrejskoj masoretskoj tradiciji, prijevod na bosanski jezik 

Kategorija:Judaizam
Kategorija:Svete knjige
Glen Ellen

**Glen Ellen** je ime nekoliko mjesta u SAD-u:

*Glen Ellen, California
*Glen Ellen, Maryland

Također postoje mjesta po imenu Glen Allen i Glen Ellyn, Illinois.
Big Brother

* **Big Brother**, metafora za vladajući sistem iz romana 1984. britanskog pisca George Orwella (Također pogledajte članak Veliki Brat)
* Big Brother (franšiza), televizijski reality show
* "Big Brother" (CSI: Miami), epizoda serije CSI: Miami
* "Big Brother" (Only Fools and Horses), epizoda serije Only Fools and Horses
* "Big Brother" (Yes Minister), epizoda serije Yes Minister
* "Big Brother", epizoda serije The Andy Griffith Show
* "Big Brother", epizoda serije Are You Being Served?
Univerzitetsko sportsko društvo "Bosna"

**Univerzitetsko sportsko društvo Bosna** (**USD Bosna**) je sportsko društvo sa sjedištem u Sarajevu. Društvo je osnovano 7. decembra 1947. na Univerzitetu u Sarajevu. Društvo djeluje u više sportskih grana. Najpopularnije sekcije društva su košarkaški i rukometni klub.

## Historija 
Univerzitetsko sportsko društvo *Bosna* osnovano je 7. decembra 1947. u Sarajevu. Od svog osnivanja društvo je kroz historiju brojalo i do 22 različita kluba tj. članice. Prvi osnovani klub je Fudbalski klub Bosna koji je osnovan 1947, iste godine kada je i formirano sportsko društvo.

Mnogi od klubova članica USD su trofejni klubovi. Svakako najpopularniji klub *studenata* je KK Bosna, višestruki prvak i osvajač kupa bivše Jugoslavije i Bosne i Hercegovine kao i prvak Evrope iz 1979. Evropski prvak je i Šahovski klub Bosna, koji je u periodu između 1994. i 2002. četiri puta osvajao ovu titulu i koji je u ovom sportu jedan od najboljih klubova u Evropi. Također je višestruki prvak i Jugoslavije i BiH. Od 533 jugoslavenska olimpijca, 53 su bilo članovi Bosne.

## Klubovi
Trenutno postoji 19 sportskih kolektiva, članica USD Bosna.

## Reference 
## Također pogledajte 
* KK Bosna
* RK "Bosna" Sarajevo
* ŠK Bosna

## Vanjski linkovi 
*YouTube video Bosna
*Zvanična stranica KK Bosna 
*Zvanična stranica RK Bosna
*Zvanična stranica ŠK Bosna 
*Zvanična stranica USD Bosna 

Kategorija:Sport u Sarajevu
Kategorija:Sportska društva u Bosni i Hercegovini
Kategorija:Univerzitetsko sportsko društvo Bosna
Kategorija:Osnivanja u 1947.
Šesti igrač godine (NBA)

**NBA Šesti igrač godine** jest nagrada koju NBA liga dodjeljuje najkorisnijem rezervnom igraču. Da bi konkurisao za nju, igrač mora početi više utakmica u sezoni kao rezerva nego kao starter. Pobjednika bira grupa košarkaških novinara.

## Dobitnici nagrade i njihovi klubovi 
* 1982/83: Bobby Jones, Philadelphia 76ers
* 1983/84: Kevin McHale, Boston Celtics 
* 1984/85: Kevin McHale, Boston Celtics
* 1985/86: Bill Walton, Boston Celtics
* 1986/87: Ricky Pierce, Milwaukee Bucks
* 1987/88: Roy Tarpley, Dallas Mavericks
* 1988/89: Eddie Johnson, Phoenix Suns
* 1989/90: Ricky Pierce, Milwaukee Bucks
* 1990/91: Detlef Schrempf, Indiana Pacers
* 1991/92: Detlef Schrempf, Indiana Pacers 
* 1992/93: Clifford Robinson, Portland Trail Blazers
* 1993/94: Dell Curry, Charlotte Hornets 
* 1994/95: Anthony Mason, New York Knicks
* 1995/96: Toni Kukoč, Chicago Bulls 
* 1996/97: John Starks, New York Knicks 
* 1997/98: Danny Manning, Phoenix Suns 
* 1998/99: Darrell Armstrong, Orlando Magic 
* 1999/2000: Rodney Rogers, Phoenix Suns 
* 2000/01: Aaron McKie, Philadelphia 76ers 
* 2001/02: Corliss Williamson, Detroit Pistons 
* 2002/03: Bobby Jackson, Sacramento Kings 
* 2003/04: Antawn Jamison, Dallas Mavericks 
* 2004/05: Ben Gordon, Chicago Bulls 
* 2005/06: Mike Miller, Memphis Grizzlies
* 2006/07: Leandro Barbosa, Phoenix Suns
* 2007/08: Manu Ginóbili, San Antonio Spurs
* 2008/09: Jason Terry, Dallas Mavericks
* 2009/10: Jamal Crawford, Atlanta Hawks
* 2010/11: Lamar Odom, Los Angeles Lakers
* 2011/12: James Harden, Oklahoma City Thunder
* 2012/13: J. R. Smith, New York Knicks
* 2013/14: Jamal Crawford, Los Angeles Clippers
* 2014/15: Lou Williams, Toronto Raptors
* 2015/16: Jamal Crawford, Los Angeles Clippers
* 2016/17: Eric Gordon, Houston Rockets
* 2017/18: Lou Williams, Los Angeles Clippers
* 2018/19: Lou Williams, Los Angeles Clippers
* 2019/20: Montrezl Harrell, Los Angeles Clippers
* 2020/21: Jordan Clarkson, Utah Jazz
* 2021/22: Tyler Herro, Miami Heat
* 2022/23: Malcolm Brogdon, Boston Celtics
* 2023/24: Naz Reid, Minnesota Timberwolves
* 2024/25: Payton Pritchard, Boston Celtics

Kategorija:Nagrade u NBA
Dino Mustafić

**Dino Mustafić** (rođen 6. jula 1969) jest bosanskohercegovački filmski i pozorišni režiser.

## Biografija 
Rođen je 6. jula 1969. u Sarajevu. Diplomirao je na Akademiji scenskih umjetnosti u Sarajevu, odsjek Režija i Filozofskom fakultetu u Sarajevu, odsjek Opća književnost i bibliotekarstvo. Bio je direktor Internacionalnog teatarskog festivala MESS. Sa Danisom Tanovićem 2008. osnovao je Našu stranku. Od 2011, javni je zagovarač REKOM-a u Bosni i Hercegovini.

Režirao je dokumentarne filmove ("Čudo u Bosni" i mnoge druge), muzičke programe i pozorišne predstave. Njegov debitantski igrani film "Remake" po scenariju Zlatka Topčića doživio je veliki uspjeh. Prikazan je na brojnim međunarodnim filmskim festivalima širom svijeta, gdje je višestruko nagrađivan.

Predstave Dine Mustafića izvođene su u teatarskim centrima ex-jugoslavenskih prostora, te na festivalima u Njemačkoj, Egiptu, Italiji i mnogim drugim zemljama. Režirao je predstave po tekstovima Sartra ("Zid", "Prljave ruke"), Ionesca ("Nosorog", "Kralj umire"), Mroźeka ("Pješice", "Policajci"), Moliėra ("Tartif"), Koltėsa ("Roberto Zucco"), Shakespearea ("Macbeth"), Wildera ("Spašeni za dlaku"), Schwaba ("Predsjednice"), Bojčeva ("Pukovnik ptica", "Hanibal podzemni"), Gardnera ("Nisam ja Rappaport"), Villqista ("Helverova noć"), Lohera ("Adam Geist"), Nick Wooda ("Trg ratnika"), Głowackog ("Četvrta sestra"), Martin McDonagh (Sakati Billy).

## Nagrade 
Film "Remake" je nagrađen za najbolji debitantski film, najbolje glumačko ostvarenje (Ermin Bravo) i Nagradom za mir i kulturalno razumijevanje na Wine Country filmskom festivalu u San Franciscu, Specijalnom nagradom "One Future Prize" na Filmskom festivalu u Münchenu, a dobitnik je i nagrade na Berlinaleu. Nominiran je za nagrade: Zlatni tulipan na Internacionalnom filmskom festivalu u Istanbulu, Grand Prix na Filmskom festivalu u Parizu, East of West nagrada na Međunarodnom filmskom festivalu u Karlovym Varyma i Zlatni tigar na Međunarodnom filmskom festivalu u Rotterdamu.

Predstave "Pukovnik Ptica", "Četvrta sestra" i "Helverova noć" nagrađene su nagradom "Ključ Tmača" koju dodjeljuje časopis za dramu, teatar i odgoj TmačaArt. "Helverova noć" je ušla u historiju bosanskohercegovačkog teatra kao internacionalno najnagrađivanija predstava.

Na Međunarodnom pozorišnom festivalu *Novi Tvrđava teatar* u Novom Sadu održanom od 10. do 16. jula 2016. dobio je Nagradu za najbolju režiju za predstavu Kamernog teatra 55 *Naš razred*.

## Reference 
## Vanjski linkovi 
*
*Intervju za magazin "Dani", 25. mart 1999.

Kategorija:Bosanskohercegovački režiseri
Kategorija:Potpisnici Deklaracije o zajedničkom jeziku
Kategorija:Biografije, Sarajevo
Kategorija:Rođeni 1969.
Kategorija:Političari Naše stranke
Kategorija:Živi ljudi
Kategorija:Bivši studenti Univerziteta u Sarajevu
Sutjeska (čvor)

* Sutjeska - rijeka u Bosni i Hercegovini
* Sutjeska, pritoka Rakitnice (Rogatica)
* Nacionalni park Sutjeska - najstariji nacionalni park u Bosni i Hercegovini
* Kraljeva Sutjeska - franjevački samostan
* Sutjeska (Sečanj) - mjesto u Srbiji, u općini Sečanj
* Bitka na Sutjesci - bitka tokom Drugog svjetskog rata (1943)
* Sutjeska (film) - film snimljen 1973. godine
* Sutjeska, bivše kino u Sarajevu
* Sutjeska Film, filmska producentska kuća
* Sutjeska, ulica, Sarajevo
* Sutjeska, naselje (kod Pazarića)
## Reference
Korzo

**Korzo** (ital. *corso*) predstavlja najčešće glavnu gradsku ulicu i svojevrsni izlog grada, odnosno glavno gradsko šetalište u našim mjestima. 

Poznata su korza širom Bosne i Dalmacije, čime se naša mjesta ne izdvajaju od drugih, sličnih malih i velikih urbanih sredina širom Mediterana. Mnoga mjesta u Bosni i Hercegovini zadržala su i nakon vremena posljednjeg urbicida tokom 1990-ih šarm svojih starih šetališta i promenadi u centru grada (Travnik, Bihać), no najveći ih je dio izgubio svoj prepoznatljivi izgled i atmosferu (Sarajevo, Mostar), dijelom i kroz nestanak prijeratne gradske populacije, koja je i činila većinu šetača na korzu (Livno, Banja Luka). 

Korzo je bilo i još uvijek jeste mjesto za "vidjeti i biti viđen", mjesto susreta i razmjene važnih i nevažnih informacija i vijesti. Šetalo se uglavnom u ranim večernjim satima (od sedam do kratko prije pola deset), uglavnom po krug, dva ili tri, po određenoj ruti. Sezona šetanja otvarala se, ovisno o vremenu, sredinom aprila i trajala je uglavnom do sredine oktobra i prvih jesenjih kiša. Šetnja po gradskom korzu obuhavatala je (primjerice u Livnu ili Travniku) odlazak na ćevape ili bilo koju drugu fast-food vrstu bosanske nacionalne kuhinje, a uključivala je i posjet slastičarnici, u kojoj su se jele tulumbe, šampite, krofne, torte ili druge slastice tradicionalnog bosanskog slastičarstva, uz nezaobilaznu limunadu, coca-colu, bozu ili bilo koje drugo piće na bazi agruma ili južnog voća. Šetači su u laganom tempu, uglavnom vedro raspoloženi, neobavezno pričali o događajima dana ili aktualnim temama. Uglavnom su šetali, većinom pomalo i „uparađeni“ za tu priliku predstavnici gradske kreme, muškarci (predstavnici gradske intelektualne elite ili običan svijet), pričajući o politici i nogometu, i žene sa ili bez djece, razgovarajući o predstojećim obavezama ili o lakšim temama, ne izostavljajući ni gradske priče „iz povjerljive ruke“. O korzu kod nas je u svojim djelima pisao i Momo Kapor, doduše iz perspektive kasnih 1970-ih godina. Za korzo se danas može reći da je kao institucija izumrla, baš kao što su izumrli i ostali simboli prijeratne urbane kulture kod nas.

## Reference 
## Vanjski linkovi 
Kategorija:Društvo
Melvinmania

***Melvinmania: The Best Of The Atlantic Years 1993-1996*** je album grupe *The Melvins*, koji je izdat 2003. od strane Atlantic Recordsa (UK). Pjesme 1 do 5 su preuzete sa albuma *Houdini* iz 1993. Pjesme 6 do 10 su uzete sa albuma *Stoner Witch* iz 1994. Pjesme 11 do 15 su uzete sa albuma *Stag* iz 1996. Lorax se nije pojavio ni na jednom video spotu.

## Spisak pjesama 
#"Hooch" (Melvins) – 2:53
#"Lizzy" (Melvins) – 4:47
#"Honey Bucket" (Melvins) – 2:44
#"Set Me Straight" (Melvins) – 2:27
#"Pearl Bomb" (Melvins) – 2:49
#"Queen" (Crover/Osborne) – 3:09
#"Sweet Willy Rollbar" (Osborne) – 1:30
#"Revolve" (Deutrom/Osborne) – 4:45
#"Roadbull" (Crover/Deutrom/Osborne) – 3:27
#"June Bug" (Deutrom/Osborne) – 2:02
#"The Bit" (Crover/Osborne) – 4:45
#"Bar-X-The Rocking M" (Crover/Deutrom/Osborne) – 2:25
#"Tipping The Lion" (Osborne) – 3:30
#"Black Bock" (Osborne) – 2:44
#"Berthas" (Osborne) – 1:24

## Osoblje 
* Dale Crover – bubnjevi
* Buzz Osborne – vokal, gitara
* Lori Black – bas na pjesmama 1 do 5
* Mark Neutrons – bas na pjesmama 6 do 15

## Reference 
Kategorija:Albumi Melvinsa
Kategorija:Albumi iz 2003.
Diskografija grupe The Melvins

Ovaj članak govori o diskografiji rock grupe *The Melvins* iz SAD-a. 

## Albumi/EP-ovi 
## Singlovi 
## Razni izvođači/Soundtrackovi 
Melvins
Osumi

* Osumi (provincija), bivša provincija u Japanu
* Osumi (poluostrvo), poluostrvo na jugu japanskog ostrva Kyushu
* Osumi (satelit), naziv prvog japanskog satelita
Osumi (poluostrvo)

mini|desno|218x218px|Satelitska slika poluostrva Osumi
**Poluostrvo Osumi** (大隅半島, *Ōsumi Hantō*) se nalazi na jugu japanskog ostrva Kjušu. Na poluostrvu se nalazi najjužnija tačka ostrva Kjušu, koja se zove Kape Sata. Na istoku izlazi na Pacifik, dok mu se na zapadu, preko zaljeva Kagošima, nalazi Poluostrvo Satsuma. Politički, ovo poluostrvo je dio predgrađa Kagošima.

Od 1914. godine mostom je povezano ostrvo Sakurajima sa sjevero-zapadom poluostrva.

## Reference 
## Vanjski linkovi 

mini|200x200px|Pozicija poluostrva Osumi|lijevo

Osumi
Odbrambeni igrač godine (NBA)

**Odbrambeni igrač godine** jest nagrada koju NBA liga dodjeljuje od 1983. igraču koji pruži najveći doprinos u odbrambenoj igri svog tima.

## Način izbora 
125 sportskih novinara biraju po tri igrača, kao prvog, drugog i trećeg. Svaki igrač dobija bodove, po principu: prvi pet bodova, drugi tri i treći jedan. Igrač s najviše osvojenih bodova dobija nagradu.

## Spisak nagrađenih i njihovi klubovi 
* 1982/83: Sidney Moncrief, Milwaukee Bucks
* 1983/84: Sidney Moncrief, Milwaukee Bucks 
* 1984/85: Mark Eaton, Utah Jazz
* 1985/86: Alvin Robertson, San Antonio Spurs
* 1986/87: Michael Cooper, Los Angeles Lakers
* 1987/88: Michael Jordan, Chicago Bulls
* 1988/89: Mark Eaton, Utah Jazz 
* 1989/90: Dennis Rodman, Detroit Pistons 
* 1990/91: Dennis Rodman, Detroit Pistons 
* 1991/92: David Robinson, San Antonio Spurs 
* 1992/93: Hakeem Olajuwon, Houston Rockets
* 1993/94: Hakeem Olajuwon, Houston Rockets 
* 1994/95: Dikembe Mutombo, Denver Nuggets 
* 1995/96: Gary Payton, Seattle SuperSonics 
* 1996/97: Dikembe Mutombo, Atlanta Hawks
* 1997/98: Dikembe Mutombo, Atlanta Hawks 
* 1998/99: Alonzo Mourning, Miami Heat
* 1999/2000: Alonzo Mourning, Miami Heat 
* 2000/01: Dikembe Mutombo, Philadelphia 76ers
* 2001/02: Ben Wallace, Detroit Pistons
* 2002/03: Ben Wallace, Detroit Pistons 
* 2003/04: Ron Artest, Indiana Pacers
* 2004/05: Ben Wallace, Detroit Pistons
* 2005/06: Ben Wallace, Detroit Pistons
* 2006/07: Marcus Camby, Denver Nuggets
* 2007/08: Kevin Garnett, Boston Celtics
* 2008/09: Dwight Howard, Orlando Magic
* 2009/10: Dwight Howard, Orlando Magic
* 2010/11: Dwight Howard, Orlando Magic
* 2011/12: Tyson Chandler, New York Knicks
* 2012/13: Marc Gasol, Memphis Grizzlies
* 2013/14: Joakim Noah, Chicago Bulls
* 2014/15: Kawhi Leonard, San Antonio Spurs
* 2015/16: Kawhi Leonard, San Antonio Spurs
* 2016/17: Draymond Green, Golden State Warriors
* 2017/18: Rudy Gobert, Utah Jazz
* 2018/19: Rudy Gobert, Utah Jazz
* 2019/20: Giannis Antetokounmpo, Milwaukee Bucks
* 2020/21: Rudy Gobert, Utah Jazz
* 2021/22: Marcus Smart, Boston Celtics
* 2022/23: Jaren Jackson Jr, Memphis Grizzlies
* 2023/24: Rudy Gobert, Minnesota Timberwolves
* 2024/25: Evan Mobley, Cleveland Cavaliers

Kategorija:Nagrade u NBA
Osumi (satelit)

mini|desno|250px|Osumi
**Ōsumi** je naziv prvog japanskog satelita, nazvanom po provinciji Osumi. Lansiran je 12. februara 1970. godine sa Lambda-4 raketom. Ōsumi satelit je težak 12 kilograma. Kružio je Zemljinom orbitom sa perigejem od 323&nbsp;km, afelom od 2440&nbsp;km, te sa inklinacijom od 31 stepen. Sa radom je prestao 8. januara 2003. godine
## Također pogledajte 
* Hayabusa
## Vanjski linkovi 
*http://www.astronautix.com/craft/osumi.htm
*http://nssdc.gsfc.nasa.gov/database/MasterCatalog?sc=1970-011A 

Kategorija:Vještački sateliti
Marija Gorica

mini|280px|Marija Gorica, rimokatolička crkva "Blažena Djevica Marija"
**Marija Gorica** je naseljeno mjesto i općina u Hrvatskoj, u Zagrebačkoj županiji.

## Historija 
Do teritorijalne reorganizacije u Hrvatskoj nalazila se u sastavu stare zagrebačke prigradske općine Zaprešić.

## Stanovništvo
Na popisu stanovništva 2011. godine, općina Marija Gorica je imala 2.233 stanovnika, od čega u samoj Mariji Gorici 213.

### Općina Marija Gorica 
**Napomena**: *Nastala iz stare općine Grad Zagreb. Od 1857. do 1981. dio podataka sadržan je u općini Brdovec i u općini Dubravica od 1857. do 1971., a od 1857. do 1981. sadrži dio podataka općine Pušća.*

### Marija Gorica (naseljeno mjesto) 
**Napomena**: *U 1991. nenaseljeni dio područja ovog naselja pripojen je naselju Bijela Gorica.*

### Popis 1991.
Na popisu stanovništva 1991. godine, naseljeno mjesto Marija Gorica je imalo 138 stanovnika, sljedećeg nacionalnog sastava:

### Popis 1910.
## Također pogledajte
* Spisak općina u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Općine u Hrvatskoj
Kategorija:Općine u Zagrebačkoj županiji
Kategorija:Naselja u Hrvatskoj
Kategorija:Naselja u Zagrebačkoj županiji
Kategorija:Naselja u Mariji Gorici
*
Peter Brook

**Peter Stephen Paul Brook** bio je britanski pozorišni scenarist i režiser.

Studirao je na Westminster School, Gresham's School i Oxfordu. Debitovao je na pozorištu "Birmingham Repertory" u Birminghamu 1945. Najviše je radio na scenama u Londonu, Parizu i New Yorku, i sa  poznatim umjetnicima, kao što su Alec Guinness, Orson Welles, Paul Scofield, Glenda Jackson, Vivien Lee, Lawrence Olivier i dr. Režirao je u teatrima "Royal Shakespeare Company", "Covent Garden" i "Metropoliten", da bi se kasnije preselio u Pariz i 1970. osnovao "Centre of Theater Research", centar za istraživanje  historije pozorišta i drame. Sjedište Centra je u pozorištu "Bouffes du Nord Theatre" u Parizu.

## Filmovi 
* 1953 - ''The Beggar's Opera*
* 1960 - *Moderato cantabile*
* 1963 - *Lord of the Flies*
* 1967 - *Ride of the Valkyrie*
* 1967 - *Marat/Sade*
* 1968 - *Tell Me Lies*
* 1971 - *King Lear*
* 1979 - *Meetings with Remarkable Men*
* 1979 - *Mesure pour mesure*
* 1982 - *La Cerisaie*
* 1983 - *La Tragédie de Carmen*
* 1989 - *The Mahabharata*
* 2002 - *The Tragedy of Hamlet''

## Reference 
## Vanjski linkovi 
* www.peterbrook.net
* Intervju sa Peterom Brookom
* 

Kategorija:Britanski režiseri
Kategorija:Biografije, London
Kategorija:Rođeni 1925.
Kategorija:Umrli 2022.
Sjećanje na moje tužne kurve

**Sjećanje na moje tužne kurve** (*španski: Memorias de mis putas tristes*) je roman nobelovca Gabriel García Márqueza iz 2004. godine.

## Radnja 
Glavni junak romana je ostarjeli novinar, samac, koji nikad u svom životu nije spavao sa ženom a da nije i platio za njene usluge. Svoj devedeseti rođendan odlučuje proslaviti u javnoj kući s mladom, petnaestogodišnjom djevicom. Međutim, stari namćor, koji je oduvijek "*smatrao da je umiranje od ljubavi tek pjesnička figura*", zaljubljuje se po prvi puta u životu.

Kategorija:Romani iz 2004.
Kategorija:Gabriel García Márquez
Hafiz

**Hafiz** ( od  „sačuvati“) je termin koji muslimani koriste za mušku osobu koja napamet zna čitav Kur'an. Hafiz ženskog spola se naziva **hafiza**. Pri tome hafiz mora biti u stanju da na arapskom jeziku, na kojem je Kur'an i objavljen, uči Kur'anske sure, pri tome obraćajući posebnu pažnju na pravilan izgovor svih riječi (tedžvid). Isto tako mora biti u stanju da nastavi sa učenjem Kur'an počevši od bilo koje sure. Za hafize polaznike se kaže da *uče hifz*. Hafizi imaju i dan danas visok ugled u islamu. Navodno je poznati pjesnik At-Tabari još kao dijete od sedam godina znao cijeli Kuran napamet a uz to je obavljao i dužnosti imama. Prema islamskom učenju hafiz ulazi u džennet (raj). A time i stiče pravo da se zauzima za svoju rodbinu.

## Vrste hafiza 
Osobe koji nauče Kur’an napamet nazivamo hafizima, odnosno hafizama. Međutim, i među hafizima ima razlika u nekoliko stupnjeva učenja:
* **Hafizu-l-Kur’an**, učač je toliko dobro naučio Kur’an da je pred stručnom komisijom položio ispit,
* **Kavijj hafiz**, učač može učiti Kur’an napamet u određenim dijelovima kao npr. nekoliko džuzova uzastopice,
* **Mutkin hafiz**, učač je savršen, tačan, izvrstan, te vlada materijom. Mutkin hafiz u jednom danu prouči napamet cijeli Kur’an, te učač mora biti spreman na način da mu vi odredite zadatak tako da navedete jedan ajet iz bilo kojeg dijela Kur’ana, a on mora bez razmišljanja nastaviti tamo gdje ste vi stali,
* **Mudžaz hafiz **, učač je od svoga učitelja naučio učiti Kur’an u istom obliku koji je prenošen od njegova učitelja sve do Muhammeda.
* **Kurra hafiz**, učač zna sve ono što znaju sva četiri prethodno navedena stupnja hafiza uz znanje svih deset priznatih mutevatir kiraeta.

## Također pogledajte 
* Kur'an
* Poslanik

## Reference 
## Vanjski linkovi 
Web aplikacija za polaznike hifza

Kategorija:Islam
Zaječar

**Zaječar** je grad i sjedište istoimene općine u istočnoj Srbiji. Prema popisu iz 2002. godine grad je imao 49.800 stanovnika. Središte je Zaječarskog okruga. Prvi put se spominje 1466. godine u turskom defteru vezanom za stanovništvo vidinskoga pašaluka. Naziv je najvjerovatnije turskoga porijekla. Po nekim pretpostavkama potiče od izvjesnog Said-Asir paše koji je svoju vojsku postavio u dolini Timoka. Grad se danas nalazi u zaječarskoj kotlini gdje se kod mjesta zvanog Sastavak Crna reka i Beli Timok slijevaju u rijeku Timok. U blizini grada se nalaze ostaci rimske carske palače iz 4. vijeka prije nove ere, Felix Romuliana, koja je na listi svjetske kulturne baštine pod zaštitom UNESCO-a.

Zaječar je sjedište Eparhije Timočke Srpske Pravoslavne Crkve, koja se prostire na cjelokupnoj teritoriji Zaječarskog i Borskog okruga. Zaječar je poznat po velikim imenima koje je dao kao što su Nikola Pašić, Zoran Radmilović, Đorđe Genčić kao i po prvom osnovanom privatnom fakultetu u Srbiji Fakultetu za menadžment Megatrend univerziteta.

## Općina Zaječar 
Općina Zaječar je općina u istočnoj Srbiji na granici sa Bugarskom. Nalazi se u centralnom dijelu Timočke Krajine, u Zaječarskom okrugu u koji još spadaju općine Sokobanja, Knjaževac i Boljevac. Središte općine je grad Zaječar koji predstavlja administrativni, kulturni, privredni, ekonomski, politički i vjerski centar kako općine tako i samog okruga.

Zaječarska općina obuhvata površinu od 1069 km2. Općinu presijeca Crni i Beli Timok koji spajanjem čini Veliki Timok koji protiče i kroz grad Zaječar. U općini postoje tri vještačka akumulaciona jezera: Grliško, Rgotsko i Sovinac. Nedaleko od grada Zaječara nalazi se banjsko lječilište Gamzigradska Banja sa uređenim termomineralnim izvorima, a nedaleko od njega se nalazi veliki arheološki lokalitet Gamzigrad (*Felix Romuliana*).

## Demografija 
Prema popisu stanovništva iz 2002. godine zaječarski okrug broji 137.561 a općina Zaječar 65.969 stanovnika.

### Etnička struktura 
* Srbi - 62.867 
* Vlasi - 2.981 
* Jugosloveni - 277 
* Romi - 323 
* Rumuni - 221 
* Crnogorci - 161 
* Makedonci - 158 
* Bugari - 113 
* Hrvati - 101 
* Albanci - 42 
* Muslimani - 32 
* Slovenci - 20 
* Mađari - 19 
* Bošnjaci - 10 
* Goranci - 10 
* Nijemci - 6 
* Slovaci - 6 
* Česi - 4 
* Rusi - 3 

**Po popisu iz 2002. godine u ovoj općini također žive i:**
* Neizjašnjeni i neopredeljeni - 1015 
* Regionalna pripadnost - 7 
* Ostali - 17 
* Nepoznato - 573 

## Vanjski linkovi 
* portal grada Zajecara
* Zvanična prezentacija općine
* Sajt sa novostima iz općine

Kategorija:Gradovi u Srbiji
*
Kategorija:Gradovi u Zaječarskom okrugu
Kategorija:Gradovi u Južnoj i istočnoj Srbiji